Buys & Hele se troudag gevul met inspirasie - Mooi Troues
Buys & Hele se troudag gevul met inspirasie
As dit kom by jou lewensmaat kies, is daar niks beter as om die gesag van bo te vra om jou te help nie. Sit jou lysie bymekaar en bespreek dit met die gesag van bo. Dit is altyd belangrik om geloof eerste in enige verhouding te sit. Sodoende word daar ‘n standvastige fondasie gelê vir ‘n wonderlike verhouding.
Ons by Mooi Troues hou baie van die emosie wat Tania Allen met haar kamera vasgevang het met ‘n natuurlike aanleg en ‘n begeerte om ‘n pragtige oomblikke vas te vang.
Buys en Hele het mekaar voor die seremonie gegroet, maar was vir die geleentheid albei geblinddoek. Ons dink dit is ‘n baie oulike idee, veral om mekaar net met woorde en teenwoordigheid te kalmeer.
Nou toe, geniet hierdie troue vol klein inspirasies en blaai deur Tania Allen se mooi fotos.
Gebede word werklik verhoor. Ek het Februarie 2014 vir die Here gevra dat Hy asb vir my ‘n man moet kies, natuurlik ek ek my hele lysie gehad hoe die regte man vir my moet lyk en wat hy alles moet doen ens. ‘n Maand later stap hy in my lewe in. Ek het vir Buys (Rudolf) al ‘n paar kere gesien by die winkel waar ek toe gewerk het , maar nooit voorheen het ons met mekaar gesels nie. Tot die dag wat hy sê hy moes net met my begin praat het. Toe ons eers begin gesels kon ons nie ophou nie, ons het baie ingemeen gehad omrede ek ‘n interieur ontwerper is en hy is ‘n verf kontrakteur. Hy was net perfek vir my. Later daai week op pad Kaap toe saam my ouers het ek vir my ma gesê ek het my trouman ontmoet. Op pad terug van die Kaap af het Buys gevra of hy nie my ouers kan ontmoet nie , hulle was mal oor hom. Hy en my pa het lekker pêlle geraak.
Buys skiet klei-duiwe en hulle het einde Oktober 2015 ‘n kompetisie in die Kaap gehad, dus is ons daai naweek Kaap toe vir die kompetisie. Agteraf het Buys en sy pa met my ouers gereël dat hulle saam Kaap toe moet gaan. Buys het die hele Saterdag geskiet en het ek hom maar min gesien. Ek het in my hart gehoop dat ons daai naweek sal verloof raak, maar teen Sondag middag sê ek vir my ma as ons nie die naweek verloof raak nie kan Buys dit maar los. Sy pa het plek vir ons bespreek by On the Rocks in Blouberg, op pad soontoe was hy glad nie homself nie, glo sleg geslaap. Nadat ons kla geëet het sê Buys hy kry vreeslik warm en ons moet buiten toe gaan en daar op die rotse gaan die man op sy knieë en vra of ek met hom sal trou , my antwoord verseker JA!!!
Ons het mekaar twee jaar en een maand geken voor ons troudag.
Geniet net elke oomblik, moenie oor iets stres nie dit sal wel alles uitwerk soos dit moet.
Fotograaf: Tania Allen
Venue: Monte Bello Estate
Troukar: Dr. Japie Vos
Troukoek: My skoonfamilie
Dekor: Ma Welna en plaaswerkers
Skryfbehoeftes: Bruid & Ma Welna
Beligting: Drape Inc
Trourok: Julie Winterburn
Musiek: DJ Magpie
Grimering: Danniyelle van MUD makeup
Hare: Izelle Spies
Blomme: Tannie Petro, Ma Babsita en susters
Bruidegom se pak: Martin Delport
Seremoniemeester: Thinus Oosthuizen
Huweliksbevestiger: Ds Arnold Smith (NG Steynsrus)
Ciske & Ockie se mooi troue
Sumari & Rudolf se Troue
Trou uitnodiging met fyn blaar illustrasie
Wit Roos Trou Uitnodiging Inspirasie
Prettige patrone trou-uitnodiging
VORIGE ARTIKELBoergondiëse Bloeisel Uitnodigings
VOLGENDE ARTIKELWesley & Bianca